tomron87/hebrew-wikipedia-sentences-corpus huggingface dataset:
גרסה מוקדמת של "Mother" המבוצעת על גיטרה חשמלית על ידי לנון ניתן לשמוע על סט הקופסאות של John Lennon Anthology.
הטייק ה-91 של השיר שלא נעשה בו שימוש הופיע בסצנת הסיום ובקרדיטים של הסרט הביוגרפי של ג'ון לנון משנת 2009, נער משום מקום.
גרסה חיה של השיר שוחררה ב-Live in New York City ב-30 באוגוסט 1972 במדיסון סקוור גארדן.
ג'ון לנון - שירה, גיטרה, פסנתר
לנון מנגן בגיטרה ולא בפסנתר בגרסת הדמו של נער משום מקום.
Mother Mary הוא סרט דרמה פסיכולוגית מותחן אימה עתידי בבימויו של דייוויד לאורי שגם כתב את התסריט.
מככבים בו אן האת'וויי, מיכאלה קואל, האנטר שפר, שאן קליפורד, FKA Twigs, קאיה גרבר, ג'סיקה בראון פינדלי, אתינה פריזל, איסאורה ברבה-בראון ואלבה בפטיסטה.
הסרט עתיד לעלות לאקרנים באפריל 2026 על ידי חברת A24.
הסרט עוקב אחר הרומן הפסיכוסקסואלי בין זמרת הפופ מרי למעצבת האופנה סם, אשר מתאחדות מחדש כאשר מרי זקוקה לשמלה עבור סיבוב הופעות שאמור להיות הקאמבק שלה.
מיכאלה קואל - סם אנסלם
ג'סיקה בראון פינדלי - טסה
במרץ 2023 הוכרז כי מיכאלה קואל ואן האת'וויי יככבו בסרטו הבא של דייוויד לאורי "Mother Mary", שהוגדר מלודרמת פופ אפית.
נודע כי הפסקול יולחן על ידי דניאל הארט, בתוספת שירים מקוריים שיכתבו ויפיקו צ'ארלי XCX וג'ק אנטונוף.
אולפני Topic הוכרזו כמממנים את הסרט במשותף עם אולפני A24, כאשר A24 אחראים על הפצתו העולמית של הסרט.
במאי דווח על הצטרפותה של האנטר שפר לצוות השחקנים.
בראיון לווג במרץ 2024 נחשף כי גם לFKA Twigs תפקיד בסרט, והיא אף תתרום שיר מקורי.
תהליך הפרה-פרודקשן של הסרט החל במאי 2023 בגרמניה.
ביולי קבלה ההפקה אישור מיוחד מטעם גילדת השחקנים להמשיך ולצלם במהלך שביתת אמני הטלוויזיה והרדיו.
ב-20 ביולי 2024 הודיעה האת'וויי בחשבון האינסטגרם שלה כי הצילומים הסתיימו.
MSS, ראשי תבות באנגלית: Movable Scaffolding System (מערכת פיגומים ניידת) היא שיטת בנייה לגשרים, שפותחה בנורווגיה, ומאז שנת 1971 הוקמו באמצעותה מאות גשרים ברחבי העולם.
בישראל, נוסתה השיטה לראשונה בבניית גשר הרכבת מעל עמק איילון.
השיטה פותחה על ידי חברת ההנדסה הנורווגית סְטְרוּקְטוּרָס (Strukturas) כשיטה לחיסכון בעלויות הבנייה ובקיצור זמן ההקמה של גשרים.
תחילה מקימים עמודים שיתמכו בגשר.
לאחר מכן מניחים תבנית יציקה ענקית בין שני עמודים, ויוצקים לתוכה בטון בכמות גדולה, אף מאות מטרים מעוקבים של בטון.
לאחר מכן מזיזים את התבנית על מסילות מיוחדות באמצעות כוחות הידראוליים אל המרווח שבין העמודים הבאים, וכך הלאה.
גשר הרכבת מעל עמק איילון, המכונה גם גשר 6, הוא הגשר הארוך ביותר שהוקם במסגרת קו הרכבת המהיר לירושלים.
הגשר נבנה על ידי חברת מנרב בשיטת MSS בשנים 2006–2008 והוא הגשר הארוך ביותר בישראל – 1.2 קילומטר.
Mozilla Sunbird היא תוכנת לוח שנה חופשית חוצת פלטפורמות בקוד פתוח שמפותחת על ידי קרן מוזילה, Sun Microsystems ומתנדבים.
Mozilla Sunbird מתוארת בתור "...יישום לוח שנה עצמאי וחוצה פלטפורמות המבוסס על שפת ממשק המשתמש Mozilla XUL." התוכנה הוכרזה ביולי 2003, ומהווה את הגרסה העצמאית של Mozilla Calendar Project.
בדומה ל-Mozilla Sunbird שהיא תוכנה עצמאית, קיימת גם Lightning שהיא הרחבה מקבילה עבור Mozilla Thunderbird, המספקת תכונות לוח שנה לתוכנת הדואר האלקטרוני.
פיתוח התוכנה הופסק בגרסה 0.9b1 כדי לרכז מאמצים בפיתוח של Lightning.
Sun Microsystems תורמת בצורה משמעותית לפרויקט ההרחבה Lightning כדי לספק למשתמשים אלטרנטיבה חופשית ופתוחה ל־Microsoft Office בשילוב עם OpenOffice.org עם Thunderbird/Lightning.
ההתמקדות העיקרית של Sun בנוסף לתיקוני באגים כלליים הם תצוגות לוח השנה, תכונות השיתוף ותמיכה ב־Sun Java System Calendar Server.
מאחר ששני הפרויקטים מתבססים על אותו בסיס הקוד, כל תרומה לאחד מהם היא תרומה ישירה לאחר.
mp3music היה אתר אינטרנט ישראלי בתחום המוזיקה, שהכיל מילים לשירים עבריים ולועזיים, ואקורדים וטאבים לשירים עבריים.
בנוסף היו בו גם קהילות פורומים, מצעדים, ערוץ לקידום מוזיקאים ויוצרים צעירים ועוד.
בשנת 2008 פתח האתר רשת חברתית מוזיקלית בשם mp3net בה היו המשתמשים יכולים לשדר מוזיקה ברשת.
האתר פעל ברישיון אקו"ם ודאג להעביר תמלוגים לאקו"ם וליוצרים בגין השימוש ביצירותיהם באתר.
האתר פעל באופן שיתופי ואפשר לגולשים להעלות בעצמם מילים לשירים ואקורדים מוכרים וחדשים.
האתר הקדיש ערוץ מיוחד בשם "מוזיקאים ויוצרים" שבו יכול היה כל גולש להעלות את מילות שיריו ואת ההקלטות שלו ולזכות לבמה.
כמו כן ניתנה למוזיקאים צעירים האפשרות לתקשר באתר החברתי ולקבל משוב על ביצועיהם.
"Moves like Jagger" (בעברית: "מהלכים כמו ג'אגר") הוא סינגל של להקת הרוק האמריקנית מארון 5 וזמרת הפופ האמריקנית כריסטינה אגילרה.
השיר יצא לאור ב-21 ביוני 2011, השיר נכלל מאוחר יותר בהוצאה מחודשת של אלבום האולפן השלישי של הלהקה, "Hands All Over".
באותו יום של צאת השיר הופיעו מארון 5 ואגילרה בהופעה חיה של השיר בתוכנית הכישרונות The Voice.
השיר הגיע למקום הראשון במצעד הבילבורד הוט 100, וכן זה מה שהפך אותו להיות ה"טופ" סינגל הראשון של הלהקה מאז צאת השיר "Makes Me Wonder" משנת 2007. השיר הגיע למקום הראשון במצעדים בארצות הברית, קנדה, דנמרק, אירלנד, הולנד, פינלנד, נורווגיה וניו זילנד.
"Moves like Jagger" הוא שיר מסוגת דיסקו-פופ ואלקטרופופ, עם אלמנטים של רוק וסול.
הוא כולל "פעימות" סינטיסייזר, קצב מהיר ותופים אלקטרוניים.
המילים של השיר מתייחסות ליכולת של הגבר להרשים אישה עם תנועות הריקוד שלו, שבו הוא משווה אותן לשל סולן הרולינג סטונז, מיק ג'אגר.
השיר קיבל הערכה ביקורתית חיובית, כשרבים מהמבקרים החמיאו לכימיה בין הקול של לוין לקולה של אגילרה.
הקליפ הועלה ליוטיוב ב-9 באוגוסט 2011. בתחילת הקליפ נראים רקדנים מתלבשים ומתאפרים ואת ההכנות לצילום הקליפ.
הקליפ מסתיים בקטע נוסף מריאיון עם ג'אגר בו הוא אומר "אני מקווה להישאר בעולם המוזיקה לפחות עוד שנה".
ביל לאמב מהאתר "About.com" נתן לשיר סקירה חיובית, והעניק לו ארבעה וחצי מתוך חמישה כוכבים.
לאמב כתב כי השיר הוא:
לרובוט יש שתי זרועות ו-15 מפרקים והוא מסוגל לבצע עשרות פעולות פשוטות וגם מסובכות יותר.
הוא יכול לבצע פעולות ביד אחת או בשתי הידיים בו זמנית, לפי החלטת המתכנת שלו אשר מתכנת אותו לבצע פעולות שונות.
הייחוד של רובוט זה הוא בכך שבדומה לבני אדם, הוא מסוגל לעשות פעולות בעזרת שתי הידיים יחדיו.
חברת Yaskawa שמייצרת את הרובוט מספקת שירותים תעשייתיים, נחשבת ליצרנית גדולה של רובוטים תעשייתיים ומפעילה סניפים ב-29 מדינות שונות.
גם בישראל קיימים מוצרים של החברה אשר משמשים לפעולות שונות במפעלי תעשייה.
עלות הרובוט כ-70 אלף דולר והוא נמכר ברחבי העולם דרך סניפי החברה.
הרובוט מורכב משתי זרועות ו-15 צירים: 7 צירים בכל זרוע וציר בסיס נוסף במרכז הרובוט.
כל זרוע יכולה להחזיק עד 10 ק"ג ומגיעה למרחק של כ-1,440 מ"מ, בדיוק של 0.1 מ"מ, והתנועה שלו נשארת חלקה בזמן פעולה.
הרובוט נקרא MOTOMAN מכיוון שפעילותו מושתתת על פעילות אדם, בצורה מוטורית.
הרובוט מתוכנת כך שיוכל לפעול במקומות צפופים ובמפעלי ייצור.
ניתן להעמידו על רצפה של פס ייצור כך שיוכל לבצע פעילויות של ייצור והרכבה ולשפר את התפוקה של המפעלים בהם הוא פועל.
בישראל הרובוט נמצא בעיקר במפעלים, אך ניתן לעשות בו שימוש גם בכל מקום אחר.
בעולם ניתן למצוא אותו במקומות של הגשת מזון, הכנת משקאות וגלידות והרכבת כיסאות.
בנוסף, הוא יכול להגיע למטבח ולבצע פעולות של הכנת מזון ובישול.
mount היא פקודה ביוניקס ובמערכות הפעלה דמויות יוניקס המשמשת לעיגון מערכות קבצים.
על מנת לגשת לקובץ, מערכת הקבצים המכילה אותו חייבת להיות מעוגנת בעזרת הפקודה mount.
הפקודה מנחה את מערכת ההפעלה לשימוש במערכת הקבצים החדשה, מעגנת אותה בנקודה מסוימת בהיררכיית מערכת הקבצים הגלובאלית (mount point), ומגדירה אפשרויות הנוגעות לגישה אליה.
באופן הפוך, הפקודה umount מנחה את מערכת ההפעלה לנתק את העיגון של מערכת הקבצים ולבטל את הגישה.
פקודות mount ו-umount דורשות הרשאות משתמש-על (root).
לחלופין, ניתן להגדיר את נקודות העגינה בקובץ /etc/fstab.
הפקודה mount ללא ארגומנטים מדפיסה למסך את רשימת מערכות הקבצים המעוגנות במערכת:
הפקודה mount בתוספת הדגל -a תעגן את כל נקודות העגינה המוגדרות בקובץ /etc/fstab.
באופן כללי, תחביר הפקודה לעיגון מערכת קבצים חדשה:
הדוגמה הבאה מעגנת את המחיצה השנייה של הדיסק הקשיח:
מוטו X הוא טלפון חכם שפותח על ידי חברת מוטורולה אשר מריץ את מערכת ההפעלה Android.
המכשיר הוכרז ב-5 בספטמבר 2014, קודמו בסדרה הוא מכשיר ה- Moto X (דור ראשון) שהוכרז ב-2013.
הדור השני ניתן לעיצוב באיכות גבוהה ובו אפשרות להוסיף מעטפת עור או עץ, יחד עם מפרט משופר יותר מהדגם הקודם של מעבד מרובע ליבות ותצוגת 1080p.
הדור השני של מוטו X בעל מעבד מרובע ליבות קוואלקום סנאפדרגון 801 במהירות שעון של 2.5GHz וזיכרון RAM בנפח של 2 ג'יגה בייט.
בעל סוללה בקיבולת של 2300mAh ליתיום-יון, מסך מגע 1080p Super AMOLED בגודל 5.2" ברזולוציית QHD 1920x1080 px (423 ppi), מצלמה אחורית 13 מגה פיקסל עם תמיכה של רזולוציית 4K וידאו עם 2 לדים, בעל זיכרון פנימי של 16/32 ג'יגה בייט.
המצלמה האחורית מוקפת טבעת אשר יוצרת שבירת אור שנועדה לשפר את ביצועי ההבזק.
הדור השני של מוטו X מגיע עם מערכת ההפעלה Android KitKat 4.4.4. מוטורולה התחייבה לעדכן את למערכת ההפעלה אנדרואיד 5.0 "Lollipop" לאחר שתוכרז.
Moves Me (בעברית: מניע/מרגש אותי) הוא מיני-אלבום הבכורה של דמי לובאטו.
המיני-אלבום הוקלט בשנת 2002 ויצא לאור ב-23 בדצמבר 2008, על ידי חברת התקליטים Well Go USA.
האלבום כולל בפועל שיר אחד בלבד, "Moves Me", רק בגרסאות שונות.
השיר נכתב על ידי לובאטו בתקופת הילדות.
דמי לובאטו נהגו לכתוב שירים מגיל קטן.
האחות הגדולה של לובאטו, דאלאס, שאפה להשיג קריירה במוזיקה במשך תקופה מסוימת בצעירותה, וכצופה מהצד שאף ליוותה אותה בהופעותיה לובאטו לקחו ממנה השראה והחליטו ללכת בעקבותיה.
תחת השפעתה מדאלאס, החלו ללמוד נגינה על פסנתר וגיטרה, וכשהיה ללובאטו מספיק ניסיון גם בכתיבה וגם בנגינה, חיברו בין השניים והחלו לכתוב ולהלחין שירים לגמרי לבד.
בהמשך, הסוכן של לובאטו, ביחד עם כמה מהמפיקים שעבדו עם דאלאס, זיהו בלובאטו פוטנציאל ברגע ששמעו את השירים והחליטו לקחת את לובאטו לאולפן הקלטות במטרה להקליט אותם באופן מקצועי.
לובאטו הקליטו מספר שירים שכתבו, ביניהם הסינגל "Moves Me", לו בהמשך יצא אף וידאו-קליפ.
הסינגל "Moves Me" יצא לאור בשנת 2002 על גבי תקליטור.
זהו השיר הראשון שלובאטו הקליטו, בגיל 12 לערך.
בשנת 2008 הסינגל, ביחד עם האלבום, היו זמינים להורדה דרך אייטונס למשך זמן מוגבל.
לצד הסינגל "Moves Me" יצא וידאו קליפ רשמי בו הופיעו ונכללו לובאטו.
בווידאו, נראו לובאטו עם מדונה (מיקרופון צמוד ראש), ובהמשך לכך, נראו בביצוע כוראוגרפיה עם צעדי ריקוד המזכירים את סגנונה של בריטני ספירס, כשמסביב ארבעה רקדנים פחות או יותר בגיל התואם לזה של לובאטו.
עונת 2016 ב-MotoGP היא העונה ה-68 בה התקיימה האליפות.
בין החודשים מרץ לנובמבר 2016 התקיימו 18 מרוצים שנערכו ב-15 מדינות שונות.
חורחה לורנסו, אלוף העונה הקודמת לא הצליח לשמור על תוארו ובאליפות זכה מארק מארקס.
את הזכייה בתואר הבטיח מארקס לאחר ניצחון בגרנד פרי היפני, כשנותרו עוד שלושה מרוצים לסיום העונה.
ב-11 בספטמבר 2015 פורסם לוח הזמנים המתוכנן לעונת 2016.
המרוץ באוסטריה שב לסבב לאחר 19 שנות היעדרות
לראשונה מאז 2008 לא התקיים מרוץ באינדיאנפוליס, ארצות הברית
קבוצת מארק וידיאס צירפה רוכב שני לסבב
קבוצת הונדה LCR צמצמה את צוות הרוכבים משניים לאחד
קבוצת אספר סיימה את התקשרותה עם הונדה ושיתפה פעולה עם דוקאטי, עמה שיתפה פעולה בשנים 2010 ו-2011
קבוצות פורוורד רייסינג, AB מוטוררייסינג ו-IodaRacing הודיעו על עזיבת הסבב בעונה
טיטו רבאט, שזכה באליפות ה-Moto2 בשנת 2014 ערך את הבכורה שלו כרוכב בסבב הבכיר, בקבוצת מארק וידיאס, עימה זכה באותה אליפות.
סקוט רדינג עזב את קבוצת מארק וידיאס ועבר להתחרות עבור פראמאק רייסינג.
רדינג הוחלף בידי ג'ק מילר.
יוני הרננדז עזב את קבוצת פראמאק רייסינג ועבר להתחרות עבור קבוצת אספר.
הרננדז החליף את ניקי היידן שעבר להתחרות בסבב אליפות העולם בסופרבייק.
לוריס באז עבר לקבוצת אנטיביה כמחליפו של מייק די-מליו
עונת 2017 ב-MotoGP היא העונה ה-69 בה התקיימה האליפות.
העונה החלה ב-26 במרץ 2017 בגרנד פרי קטר והסתיימה ב-12 בנובמבר 2017 בגרנד פרי ולנסיה.
במהלך העונה התקיימו 18 מרוצים, בהם לקחו חלק 32 רוכבים מ-12 קבוצות.
מארק מארקס, אלוף העונה הקודמת, הגן על תוארו וזכה באליפות לאחר קרב צמוד עם אנדראה דוביציוזו.
קרב שהוכרע רק במרוץ סיום העונה.
חברת KTM הצטרפה לאליפות כיצרן לראשונה.
ברדלי סמית' ופול אספרגרו, שרכבו בעונה הקודמת בקבוצת ימאהה מונסטר טק 3 הוחתמו כרוכבים בקבוצה החדשה.
את מקומם של סמית' ואספרגרו קיבלו יונאס פולגר ויוהאן זרקו, אלוף ה-Moto2 בשתי העונות הקודמות.
עבור שני הנהגים זאת עונת הבכורה בסבב הבכיר.
חורחה לורנסו, שסיים חוזה לאחר 9 שנים בקבוצת מוביסטאר ימאהה, הצטרף לקבוצת המפעל של דוקאטי במקומו של אנדראה איאנונה.
איאנונה עבר להתחרות עבור קבוצת סוזוקי, לצידו של אלכס רינס, שהצטרף לסבב הבכיר.
מאבריק ויניאלס תפס את מקומו של לורנסו בקבוצת ימאהה, לצידו של ולנטינו רוסי, שימשיך לעונה רביעית בקבוצה.
אליש אספרגרו הצטרף לקבוצת אפריליה לאחר שעזב את קבוצת סוזוקי אליו הצטרף סם לוואס בעונת הבכורה בסב הבכיר.
אלברו באוטיסטה הצטרף לקבוצת אספר, עבורה התחרה בין השנים 2006 (בקטגוריית 125 סמ"ק) עד 2009 (בקטגוריית 250 סמ"ק).
קארל אברהם הצטרף לקבוצת אספר לאחר שבעונה הקודמת התחרה באליפות הסופרבייק העולמית.
הנקודות באליפות חולקו בהתאם למפורט בטבלה הבאה
"Move Your Body" (בעברית: "הזז את הגוף שלך") הוא שיר מאת הזמרת וכותבת השירים האוסטרלית סיה.
השיר יצא לאור ב-6 בינואר 2017, כסינגל הרביעי מתוך אלבום האולפן השביעי שלה הנקרא, "This Is Acting".
השיר שימש כשיר רקע בפרסומת לרכב הנקרא, "לקסוס אל סי 500".
לשיר יצאו שלוש גרסאות שונות עיקריות:
גרסת האלבום - 4:07, גרסה רגילה שלא נשלחה אל הרדיו אך נכללה בכל זאת באלבום.
מיקס הסינגל - 4:12, שלו יצא הווידאו קליפ בשילוב המילים של השיר והוא הגרסה שנשלחה אל הרדיו.
רמיקס של אלן ווקר - 3:37, רמיקס מצליח של ווקר אשר צבר כמות צפיות רבות בערוצה של הזמרת, ובמהרה הפך לאחד מהרמיקסים המוכרים ביותר של הזמרת ושל ווקר.
השיר נכתב במקור עבור שאקירה, אך זו דחתה אותו.
סיה ציינה דבר רמיזה על השיר בריאיון לרולינוג סטון בשנת 2015, באומרה: "אחד מהם הוא שיר ששאקירה דחתה, ותבינו למה אני מתכוונת כשתשמעו אותו.
אתם תדעו שזה היה השיר ששאקירה דחתה אותו, והיא הייתה צריכה לשיר אותו בגלל שאני נשמעת בו כמו שאקירה".
השיר קיבל מספר ביקורות חלוקות.
אלכס מקקאון-לוי מהאתר "The A.V.
Club" כתב: "Move Your Body, הוא ניסיונה של סיה ליצור להיט של רחבות ריקודים.
אך השיר סובל מחוסר ייחודיות.
זה להיט מוחלט בתור להיט מועדונים, אך זה מרגיש קצת צפוי ומשעמם." קארל וילסון ממגזין בילבורד כינה את השיר "מדהים", בעוד שלינדזי זולנדז מניו יורק סבורה שהשיר "הוא השיר המגוחך ביותר ב-"This Is Acting".
קיית'י לנדולי מאתר "Idolator" ציינה כי השיר "עושה ניסיון אמיץ להאיר קצת את הדברים".
במגזין הגרדיאן, צוין כי השיר מתאים יותר לאנשים שאוהבים פופ סוער במיוחד.
+מקבץ רשימות של גופים אשר דירגו את השיר "Move Your Body"ארגוןרשימהמיקוםמקורפופג'סטיס45 הסינגלים המובילים לשנת 201725
לאחר מכן היא מתפרצת לחדרי צילום אחרים בריקוד ונכללת בתמונות של זרים שונים עד שהוריה גוררים אותה הרחק, אך הזרים מזמינים אותה לרקוד ולהצטלם איתה שוב ואמה מבינה שהמצב לגיטימי ומרשה לה ללכת אליהם.
השנה של הווידאו קליפ בעלת חשיבות כיוון שהזמרת ניסתה "לחזור אל העבר", ניתן לראות זאת גם בווידאו קליפ לסינגל השני מן האלבום הנקרא, "Cheap Thrills" ובווידאו קליפ הזה ניתן לראות את הצילום העתיק משנים קודמות והתצוגה שלו על מסך טלוויזיה בשחור לבן ומעוגל פינות.
עונת 2018 ב-MotoGP היא העונה ה-70 של האליפות.
מספר המרוצים עונה גדל ל-19 בעקבות הוספת גרנד פרי תאילנד לסבב.
מארק מארקס הבטיח את זכייתו באליפות לאחר ניצחון בגרנד פרי ביפן, כשנותרו עוד שלושה מרוצים לסיום העונה.
עבור מארקס הייתה זאת זכייה שלישית בתואר ברציפות וחמישית בסך הכל.
קבוצת הונדה LCR הרחיבה את פעילותה וצירפה רוכב שני, לראשונה מאז שנת 2015.
קבוצת אספר שינתה את שמה לקבוצת אנחל נייטו, לזכרו של האלוף שמצא את מותו בתאונת דרכים במהלך שנת 2017.
סאם לאווס, רוכב קבוצת אפריליה בעונה הקודמת צבר 5 נקודות בלבד במהלך כל העונה שוחרר מחוזהו, למרות שנותרה עונה נוספת.
לאווס חזר להתחרות בקטגוריית ה-Moto2 .
תומאס לוטי עבר להתחרות עבור קבוצת מארק וי די אס לאחר שהתחרה במשך 16 עונות בקטגוריות הנמוכות.
לצידו של לוטי החתימה הקבוצה את פרנקו מורבידלי שזכה בעונה הקודמת באליפות הקטגוריה המשנית Moto2.
טיטו רבאט עזב את קבוצת מארק וי די אס ועבר לקבוצת אנטיביה.
בנוסף אליו צרפה הקבוצה את חאווייר סימאון שעבר להתחרות בקטגוריה הבכירה.
טקאקי נקגאמי הצטרף לקבוצת LCR.
סקוט רדינג עזב את קבוצת פראמאק והצטרף לקבוצת אפריליה.
את מקומו בקבוצה תפס ג'ק מילר.
לוריס באז עזב את האליפות וחזר להתחרות באליפות הסופרבייק.
אחרי 8 עונות בקטגוריה הבכירה הקטור ברברה חזר להתחרות בקטגוריית ה-Moto2.
גרנד פרי בריטניה, שתוכנן להתקיים במסלול סילברסטון, בוטל עקב תנאי מזג אוויר גשומים במיוחד.
רוכבים ששמם מופיע על רקע כחול הם רוכבים בעונתם הראשונה באליפות
"MotorSport" (בעברית: "מכונית ספורט") הוא סינגל שהוקלט על ידי שלישיית הראפרים האמריקאית מיגוס, ביחד עם הראפריות ניקי מינאז' וקארדי בי, מתוך האלבום, Culture II.
השיר יצא לאור ב-27 באוקטובר 2017, כסינגל הראשון מתוך האלבום.
השיר זכה להצלחה עולמית והפך לשני המצליח ביותר של הצמד בארצות הברית כאשר הראשון הוא, "Bad and Boujee".
השיר הגיע למקום השישי במצעד הבילבורד הוט 100, ה-12 במצעד הקנדה הוט 100, והשלישי במצעד שירי ה-R&B\היפ הופ.
השיר נכתב על ידי קוואבו, טייקאוף, אופסט, קארדי בי, ניקי מינאז', שיין לינדסטרום, טים גומרינגר וקווין גומרינגר, והופק על ידי מורדה ביטס וקיוביטס.
כאשר יצא השיר, לקארדי בי היו שני שירים בעשיריה הפותחת במצעד הבילבורד הוט 100 (Bodak Yellow, ו-No Limit), ולאחר מכן השיר הזה נכנס אל העשירייה גם כן, ובכך הפכה קארדי בי לאמן השלישי בהיסטוריה שעשה זאת, כשקודמיה היו הביטלס ואשנטי.
הווידאו קליפ הנלווה שיצא לשיר צולם ובוים על ידי ברדלי, פאבלו וקוואבו, והוא פורסם באפל מיוזיק ב-6 בדצמבר 2017. הקליפ מציג את כולם כשהם רוקדים לצלילי השיר, וברקע ניתן לראות מכוניות ספורט.
כל אחד מתוכם לבוש בבגדים שעוצבו עבורם.
נכון לדצמבר 2019, עומד מונה הצפיות של הקליפ על יותר מ-515 מיליון צפיות.
השיר זכה להצלחה רבה, ובשיאו הגיע אל המקום ה-6 במצעד הבילבורד הוט 100.
מדינהתאריך יציאהפורמטחברת תקליטיםמקורעולם27 באוקטובר 2017הורדה דיגיטליתקוואליטי קונטרול • קפיטול • מוטאוןבריטניה10 בנובמבר 2017רדיו שירים קצביים עכשוויים
Moving Violation הוא אלבום האולפן ה-11 והאחרון של "חמישיית הג'קסונים" שיצא לאור בחברת מוטאון.
גרסת הדיסקו לשיר "Forever Came Today" של להקת הסופרימס הפכה ללהיט מועדונים.
גם הבי סייד "All I Do Is Think of You", בלדת רית'ם אנד בלוז, זכה להצלחה רבה וזכה למספר גרסאות כיסוי.
לאחר יציאת האלבום עזבו חברי הלהקה את מוטאון בעקבות סירוב החברה לאפשר להם ליצור מוזיקה באופן עצמאי וחוסר הסכמה לגבי גובה התמלוגים.
האח היחיד שנשאר חתום בחברה היה ג'רמיין, שנישא לביתו של ברי גורדי.
מוטאון אפשרה ללהקה לעזוב, אך חייבה אותם לשנות את שם הלהקה.
האחים חתמו באפיק רקורדס תחת השם "הג'קסונים".
רנדי, האח הצעיר במשפחה, תפס את מקומו של ג'רמיין.
האלבום "Moving Violation" יצא על תקליטור יחד עם האלבום "Dancing Machine".
Moto Guzzi TriAlce הוא אופנוע תלת-אופן שיוצר על ידי יצרנית האופנועים האיטלקית מוטו גוצי בין השנים 1940–1943.
סך הכול יוצרו 1,745 יחידות.
דגמי "Moto Guzzi TriAlce" היו בשרות הצבא המלכותי האיטלקי וצבא איטליה בתקופת מלחמת העולם השנייה.
דגמי "Moto Guzzi TriAlce" שימשו בשימושים המגוונים ביותר: תחבורה אישית, רדיו מרכזי, תמיכה במקלעים 8 מ"מ ובמקלעים 20/6 מ"מ.
אנשי צוות: נהג + נוסע.
דגם ה-"Moto Guzzi TriAlce" התבסס על דגם האופנוע "מוטו גוצי אלצ'ה" אשר יוצר משנת 1939.
עונת 2019 ב-MotoGP היא העונה ה-71 של מרוצי אופנועי גרנד פרי.
בדומה לעונה הקודמת, גם בעונה זאת התקיימו 19 מרוצים.
מארק מארקס זכה באליפות בפעם הרביעית ברציפות, תוך שהוא קובע שיא נקודות (420) ושיא פודיומים לעונה (18 פודיומים ב-19 מרוצים).
אנדראה דוביציוזו סיים כסגנו של מארקס בפעם השלישית ברציפות.
במהלך העונה ניצח שני מרוצים.
למרות היתרון הגדול של מארקס בראש הטבלה, שבעה מרוצים הוכרעו על ידי עקיפות בהקפה האחרונה.
לאחר 20 שנים של שיתוף פעולה עם ימאהה עברה קבוצת טק3 לקבוצת KTM והיא משמשת כקבוצת הלוויין של היצרן שהצטרף לאליפות בעונה שעברה.
קבוצת אנחל נייטו בשיתוף פעולה עם קבוצת SIC הקימו את קבוצת פטרונס ימאהה, קבוצת לוויין הממלאת את מקומה של טק3.
קבוצת מארק וי די אס עזבה את האליפות אחרי ארבע עונות בהם התחרתה בקטגוריה הבכירה.
חורחה לורנסו עבר לקבוצת רפסול הונדה אחרי שתי עונות בדוקאטי.
לורנסו תפס את מקומו של דני פדרוסה שהודיע על פרישה בסיום העונה הקודמת ועבר לשמש כרוכב מבחן בקבוצת KTM.
דנילו פטרוצ'י עבר לדודקאטי במקומו של לורנסו.
פרנצ'סקו באניאיה בעונת הבכורה בקטגוריה הבכורה יחליף את פטרוצ'י בקבוצת פראמאק.
יוהאן זרקו עזב את קבוצת טק3 והצטרף לקבוצת המפעל של KTM, כמחליפו של בראדלי סמית' שעבר להתחרות באליפות המוטו E.
מיגל אוליבירה, שהתחרה עבור KTM בקטגוריות ה-Moto3ו וה-Moto2, יתחרה עבור קבוצת הלוויין שמקומו של זרקו.
אנדראה איאנונה עזב את קבוצת סוזוקי ועבר לקבוצת אפריליה.
חואן מיר, שזכה באליפות ה-Moto3 בשנת 2017 הצטרף במקומו לסוזוקי.
פרנקו מורבידלי הצטרף לקבוצת פטרונס, שהצטרפה לאליפות.
יחד איתו הצטרף פאביו קווארטררו בעונת הבכורה שלו בקטגוריה.
Move (בעברית: לזוז) הוא שיר באנגלית, שנכתב והולחן על ידי מלאני וובה, פטריק יאן, הרמן גדרפרב, ובוצע על ידי The Mamas.
ב-7 במרץ 2020 השיר זכה בתוכנית "Melodifestivalen 2020" שמהווה את קדם האירוויזיון השוודי, ונבחר לייצג את המדינה באירוויזיון 2020 ברוטרדם, הולנד.
עונת 2020 ב-MotoGP היא העונה ה-72 של מרוצי אופנועי גרנד פרי.
מגפת הקורונה הובילה לדחיית פתיחת העונה מחודש מרץ ליולי ולצמצום מספר המרוצים.
מארק מארקס, שזכה בתואר האליפות בארבע העונות הקודמות, נפצע במהלך מרוץ הפתיחה, שבר את ידו והחמיץ את העונה כולה.
חואן מיר מקבוצת סוזוקי זכה באליפות הרוכבים, זכייה ראשונה בקריירה.
לאחר 12 עונות בקטגוריה הבכירה וזכייה בשלוש אליפויות, חורחה לורנסו הודיע על פרישה בסיום עונת 2019. את מקומו בקבוצת רפסול הונדה תפס אלכס מארקס, אלוף ה-Moto2 בעונה שעברה ואחיו של מארק מארקס, הרוכב הנוסף בקבוצה.
יוהאן זרקו, עזב במהלך עונת 2019 את קבוצת KTM בה היה חתום עד לסוף עונת 2020. בראד בינדר החליף את זרקו.
בינדר היה מיועד להתחרות בקבוצת הלווין רד בול KTM טק3, כמחליפו של חאפיז סהארין שחזר להתחרות ב-Moto2. איקר לקונה הוחתם במקומו של סהארין.
זרקו הוחתם בקבוצת אנטיביה במקומו של קארל אברהם שעזב את האליפות אחרי שמונה עונות בקטגוריה הבכירה.
אנדרה יאנונה הורחק ל-18 חודשים מפעילות לאחר שנמצא אשם בשימוש בחומרים ממריצים אסורים בבדיקה שנערכה לו לאחר גרנד פרי מלזיה.
ברדלי סמית' החליף את יאנונה בזמן שזה המתין להחלטה בערעור שהגיש.
תוכנית העונה המקורית פורסמה רשמית לקראת סוף חודש ינואר 2020 וכללה 20 מרוצים.
על פי התכנון העונה הייתה אמורה להיפתח ב-8 במרץ בגרנד פרי קטר.
מגפת הקורונה הובילה לדחייה בפתיחת העונה ולביטולם של מרוצים.
בחודש יוני הוצגה תוכנית מרוצים חדשה ומצומצמת שכללה 13 מרוצים.
על מנת לאפשר מספר מרוצים גדול ככל האפשר, הוחלט על קיום של מספר מרוצים כפולים באותו המסלול, בהפרש של שבוע זה מזה.
Move Ya Hips הוא סינגל שהוקלט על ידי הראפר האמריקאי אייסאפ פרג בשיתוף הראפרית הטרינידדית ניקי מינאז' והראפר האמריקאי MadeinTYO.
השיר יצא לאור ב-30 ביולי 2020, על ידי חברות התקליטים תקליטי RCA ,אייסאפ וורלדווייד ופולו גראונדס, כסינגל מתוך אלבום עתידי.
הווידאו קליפ הרשמי של השיר הועלה לערוץ היוטיוב של אייסאפ פרג ב-12 באוגוסט 2020.
מדינהתאריך יציאהפורמטחברת תקליטיםמקורעולם30 ביולי 2020הזרמת מוזיקה • הורדה דיגיטליתאייסאפ וורלדווייד • פולו גראונדס • תקליטי RCA
Motorvision היא קלטת וידאו ביתית שהקליטה להקת הגראנג' האמריקאית סאונדגארדן.
הווידאו יצא לאור ב-17 בנובמבר 1992 בחברת התקליטים A&M.
הווידאו כולל שמונה שירים מתוך הופעת הלהקה בתיאטרון פאראמאונט, סיאטל, וושינגטון, ב5 וב-6 במרץ 1992, בזמן סיבוב ההופעות של הלהקה אחרי שחרור האלבום "Badmotorfinger".
במקור יצא הווידאו בפורמט VHS (קלטת וידאו) בלבד.
הווידאו כולל בין היתר מחשבות והתלבטויות של הלהקה בינם לבין עצמם ובינם לבין המפיקים של חברת סאב פופ ברוס פאביט וג'ונתן פונמן.
לפני תחילת המופע, הלהקה מוזמנת לבמה על ידי ליצן (אותו מגלם במופע ג'יי.
בנובמבר 2016 יצא הווידאו בהוצאה מחודשת על גבי DVD שכולל קטעי בונוס, לכבוד 25 שנים ליציאתו של האלבום "Badmotorfinger" בגרסת מארז תקליטורים דלוקס.
רשימת השירים על גבי הווידאו
בחלק מהגרסאות מופיע גם השיר "Little Joe", וסדר הרשימה שונה.
סקוט גרנלונד – סקסופון טנור
דיניי גודהיו – סקסופון בריטון
מפיקים: ליניי פוסטמיר, טינה סילבי
Move (בעברית: מהלך \ לזוז \ לעבור) הוא סינגל שהוקלט על ידי להקת הפופ הבריטית ליטל מיקס.
השיר יצא לאור ב-3 בנובמבר 2013, כסינגל מתוך אלבומה השני של הלהקה Salute, על ידי חברות התקליטים סייקו מיוזיק וקולומביה רקורדס.
השיר הגיע למקום השלישי במצעד השירים שבלבנון.
השיר נכתב על ידי מייגן קוטונה, נתן דובאל, פרי אדוארדס, ג'סי נלסון, לי-אן פינוק וג'ייד ת'ירלוול והופק על ידי נתן דובאל גם כן.
איגוד תעשיית ההקלטות הבריטי העניק לשיר את תואר הפלטינה, על מכירות של למעלה מ-626,000 עותקים במדינה, מה שהופך אותו לאחד מהשירים הנמכרים ביותר של הלהקה.
הקליפ הרשמי של השיר הוקרן לראשונה ביוטיוב ב-25 באוקטובר 2013. הקליפ מתחיל בצלליות של חברות הלהקה, המופיעות מול תפאורות צבעוניות עזות.
לאחר מכן הן נראות בתוך חדר לבן ות'ירלוול מתחילה לשיר את הבית הראשון בשיר, תוך שלאחר מכן מבצעת כל חברת להקה נוספת את קטע השירה שלה.
נכון לאוקטובר 2020, מונה הצפיות של הקליפ עומד על למעלה מ-190 מיליון צפיות.
מקוםתאריםמכירותאוסטרליה (ARIA)זהב35,000בריטניה (BPI)פלטינה626,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורבריטניה23 בספטמבר 2013רדיו להיטים עכשווייםסייקואוסטרליה7 באוקטובר 2013הורדה דיגיטליתאירלנדארצות הבריתארצות הברית18 בפברואר 2014רדיו מיינסטריםסייקו • קולומביה
Movieline (בתרגום לעברית: קו הסרטים) היה אתר אינטרנט ולשעבר מגזין קולנוע ובידור מודפס.
המגזין רכש הצלחה גדולה, תחילה כהוצאה מקומית בלוס אנג'לס, שהושק בשנת 1985, ומאוחר יותר, בשנת 1989, הופץ בקנה מידה לאומי.
המגזין נודע מאוד גם בקרב מבקרים רבים שאינם עובדים בו, כאשר זכה להתייחסות כמעט פולחנית מצדם.
עם זאת, ככל שחלפו השנים, התחלפה ההנהלה של המגזין והמכירות שלו החלו להתדרדר, עד כדי כך שבשנת 2009 ההוצאה המודפסת נסגרה.
המגזין שרד רק משום שחברת PMC האמריקאית רכשה חלק מהזכויות על המגזין מעט קודם לכן, בספטמבר 2008. החברה מימנה הוצאה אינטרנטית של המגזין, ועם עידן האינטרנט שהחל לתפוס תאוצה העיתון צבר פופולריות גבוהה מאוד באינטרנט.
אף על פי כן, גם הגרסה האינטרנטית של העיתון נסגרה לבסוף בשנת 2014 מפאת בעיות תקציב.
בין כותבי העבר של המגזין במרוצת השנים נמנים ג'ו קווין, סטיבן פרבר, מרתה פרנקל וסטיבן רבלו.
Moving Pictures הוא אלבום האולפן השמיני של להקת הרוק המתקדם הקנדית ראש.
האלבום יצא לאור ב-12 בפברואר 1981 תחת כותר Anthem Records.
לאחר סיבוב הופעות תמיכה באלבום הקודם שלהם, Permanent Waves משנת 1980, חברי הלהקה התחילו לכתוב ולהקליט חומרים חדשים באוגוסט 1980 יחד עם המפיק השותף טרי בראון.
הם המשיכו לכתוב שירים בפורמט יותר ידידותי לרדיו, שכוללים מבנה מהיר יותר ואורך קצר יותר בהשוואה לאלבומים המוקדמים יותר שלהם.
"Moving Pictures" זכה לביקורות חיוביות ממבקרי מוזיקה עכשוויים ורטרוספקטיביים.
האלבום זכה להצלחה מסחרית רבה, ונשאר עד היום האלבום הנמכר ביותר של ראש בארצות הברית, עם כחמישה מיליון עותקים שנמכרו.
השירים "Limelight", "Tom Sawyer" ו-"Vital Signs" יצאו כסינגלים במהלך 1981, והקטע האינסטרומנטלי "YYZ" הועמד לפרס גראמי לביצוע הרוק האינסטרומנטלי הטוב ביותר .
האלבום הושמע במלואו במהלך אירוחו של גדי לי בתוכנית הרדיו של ריק רינגר בתחנת CHUM-FM שבטורונטו, ב-11 בפברואר 1981. האלבום יצא למחרת.
מגזין "קראנג!" דירג את האלבום במקום ה-43 ברשימת "100 אלבומי ההבי מטאל הטובים בכל הזמנים".
הרולינג סטון דירג את האלבום במקום העשירי בסקר הקוראים משנת 2012, "אלבום הפרוג-רוק האהוב עליך בכל הזמנים", במקום השלישי ברשימת "50 אלבומי הרוק המתקדם הטובים בכל הזמנים" משנת 2015, ובמקום ה-379 במהדורת 2020 של רשימת 500 האלבומים הטובים בכל הזמנים של המגזין.
בשנת 2014, קוראי מגזין "Rhythm" הצביעו על "Moving Pictures" כאלבום התיפוף הטוב ביותר בהיסטוריה של הרוק המתקדם.
"Moving Pictures" ו-2112 הם שני האלבומים של ראש שנכללים ברשימת "1001 אלבומים שאתה חייב להאזין להם לפני שתמות".
האלבום זכה לציון של 5 כוכבים באתר דירוג המוזיקה AllMusic.
Moustache (בעברית: שפם; לעיתים מסוגנן כ-MOUSTACHE) הוא סינגל של להקת הרייב הרוסית ליטל ביג, בהשתתפות הזמרת-יוצרת הישראלית נטע ברזילי.
השיר יצא לאור ב-6 באוגוסט 2021, על ידי חברת התקליטים וורנר מיוזיק רוסיה.
ב-2 באוגוסט 2021 הודיעה הלהקה ברשתות החברתיות על שיתוף הפעולה עם נטע ברזילי, זוכת אירוויזיון 2018, ועל תאריך יציאתו של הסינגל.
השיר נכתב על ידי ברזילי, ביחד עם שותפה של ברזילי ליצירה ומנהלה המוזיקלי אבשלום אריאל וסולן הלהקה איליה פרוסיקין.
הווידאו קליפ הרשמי של השיר הועלה לערוץ היוטיוב של ליטל ביג ב-6 באוגוסט 2021. הקליפ בוים על ידי אלינה פאסוק ואיליה פרוסיקין.
עלילת הקליפ מתרחשת על חוף ים בעולם סוריאליסטי, בו נשים משופמות נחשבות לפסגת האסתטיקה הנשית.
במהלך הסרטון נטע ברזילי וסופיה טאיורסקאיה מחליטות לגלח את שפמה של הזוכה ב"תחרות השפם הטוב ביותר" (בגילומה של השחקנית הרוסייה קטיה ורנבה) כדי לגנוב לה אותו, אולם הן נתפסות לבסוף על ידי המציל בחוף (בגילומו של איליה פרוסיקין).
שקד קראוס, בביקורת באתר פרוגי, העניקה לשיר ביקורת חיוביות וכתבה כי "שיתוף הפעולה המפתיע בין נטע לליטל ביג מתגלה כהצלחה והשיר הזה לגמרי בעל פוטנציאל להיכנס לרשימת הלהיטים הגדולים של הקיץ".
Mowgli's Road (בעברית: הדרך של מוגלי) הוא שיר של הזמרת הוולשית מרינה אנד דה דיימונדס, מתוך אלבום האולפן הראשון שלה, The Family Jewels.
השיר יצא לאור ב-13 בנובמבר 2009, כסינגל השני מתוך האלבום.
לסינגל ישנו בי סייד, שהוא גרסת כיסוי לשיר "Space and the Woods" של הלהקה Late of the Pier.
שם השיר הוא על מוגלי, הדמות הראשית מאוסף סיפורי "ספר הג'ונגל" של רודיארד קיפלינג.
"Mowgli's Road" תואר כשיר פופ, אלט-פופ ופופ אקספרימנטלי.
במקור, שימש השיר כבי סייד לסינגל "Obsessions", שיצא ב-16 בפברואר 2009, על ידי ניאון גולד רקורדס.
סטיוארט הריטג' מהגרדיאן כתב, "Mowgli's Road הוא מוזר.
[...] זה יכול היה בקלות להיות להיט, או ליתר דיוק, הדקות הראשונות יכלו.
לאחריהן, השיר נכנס לתוך תערובת מטורפת של יללות קופים, שריקות ומלמולים ילדותיים".
הקליפ של "Mowgli's Road" בוים על ידי כריס סוויני ועלה ליוטיוב ב-20 באוקטובר 2009.
סינגל 7 אינץ' בריטי במהדורה מוגבלת
ליאם האו – הפקה, הנדסה, תכנות, תופים, כפיות, פיליקורדה, שריקה, בס, גיטרה אקוסטית, מיקסינג
דוגאל לוט – Pro Tools
אלכס מקנזי – צ'מבלו, תופים
ריימונד67 (פרויקט Freesound) - קוף מכני
Motordrome הוא האלבום השלישי של הזמרת והיוצרת הדנית מו, שיצא לאור ב-28 בינואר 2022 בהוצאת קולומביה רקורדס.
הוא הוכרז לצד יציאתם של הסינגלים "Brad Pitt" ו-"Goosebumps" ב-12 בנובמבר 2021, וכולל גם את הסינגלים "Live to Survive" ו-"Kindness".
מו יצאה לסיבוב הופעות באירופה ובאמריקה הצפונית בפברואר 2022 על מנת לעזור בקידום של האלבום.
מו החלה לעבוד על Motordrome כדי לעזור לעצמה להשתחרר.
על כך דיברה והצהירה: "האלבום הוא כמו ספירלה שמכוונת כלפי מטה".
היא הוסיפה שהאלבום עוסק "בעצב והשמחה של קבלת ועשיית שינויים שונים בחייך" והצהירה שהיא מקווה שהאלבום ירגיש "אמיתי" למאזינים.
לבסוף, סיפרה שהיא "מייחלת לכך שהמאזינים יתחברו לסיפורים שבו".
היא גם הסבירה שהאלבום "מייצג שינוי עצום בחיים שלי.
אף על פי שאני עדיין עושה את מה שאני אוהבת לעשות, זה מרגיש כמו פרק חדש.
זה מפחיד, אבל זה מרגיע".
"Live to Survive" הופץ כסינגל המוביל ב-28 במאי 2021, וחודשיים לאחר מכן, הסינגל השני, "Kindness", שהופץ ב-30 ביולי.
ההכרזה הרשמית על האלבום אירעה ב-12 בנובמבר 2021, ולוותה בהפצת הסינגלים "Brad Pitt" ו-"Goosebumps".
אזורתאריך יציאהפורמטחברת תקליטיםמקורעולם28 בינואר 2022הזרמת מוזיקה • הורדה דיגיטליתקולומביה
Motomami הוא אלבום האולפן השלישי של הזמרת-יוצרת הספרדית רוסליה.
האלבום יצא לאור ב-18 במרץ 2022, על ידי חברת התקליטים קולומביה רקורדס.
אלבומה הוצג כרעיוני, ניסיוני ו"האלבום האישי והווידוי ביותר שלה עד כה".
פיצ'פורק דירגו את האלבום במקום השמיני ברשימת "100 האלבומים הטובים ביותר של שנות ה-2020 עד כה".
+ תאריכי יציאות לאור ופורמטים עבור Motomamiמדינהתאריךפורמטחברת תקליטיםמקורעולם18 במרץ 2022הורדה דיגיטלית • הזרמת מוזיקה • תקליטורקולומביה רקורדס15 ביולי 2022תקליט
Moura הוא אלבומה השלישי של זמרת הפאדו אנה מורה.
האלבום יצא ב-27 בנובמבר 2015 על ידי מרקורי רקורדס ויוניברסל מיוזיק פורטוגל.
האלבום הגיע למקום הראשון במצעד של איגוד תעשיית ההקלטות הפורטוגזי.
"Moves" הוא סינגל של הזמר האנגלי, אולי מארס, בשיתוף פעולה עם הראפר האמריקאי, סנופ דוג.
השיר יצא, על ידי חברות התקליטים RCA רקורדס וסוני מיוזיק אנטרטיינמנט, ב-28 בספטמבר 2018, כסינגל המוביל מתוך אלבום האולפן השישי שלו, You Know I Know.
השיר מופיע בפסקול של הסרט ג'וני אינגליש 3.0. השיר נכתב על ידי אד שירן, סטיב מק, עמר מאליק וסנופ דוג, והופק על ידי סטיב מק.
נכון לאוקטובר 2022, השיר הושמע למעלה מ-11 מיליון פעמים ביוטיוב, ו-51 מיליון פעמים בספוטיפיי.
אזורתאריךפורמטחברת תקליטים הממלכה המאוחדת 28 בספטמבר 2018הורדה דיגיטלית, הזרמת מוזיקהRCA רקורדס, סוני מיוזיק אנטרטיינמנט
"Movin' Out (Anthony's Song)" הוא שיר שנכתב והוקלט על ידי בילי ג'ואל והופיע במקור באלבומו The Stranger משנת 1977 כרצועה הפותחת.
השיר מתאר את ביקורתו של הזמר על שאיפותיהם של הניו-יורקרים ממעמד הפועלים והמעמד הביניים, שחותרים להצלחה, כשהם עובדים שעות ארוכות כדי לרכוש סממנים חיצוניים של "הצלחה".
לדמויות יש עבודות צווארון כחול, וג'ואל מחשיב את דחייתם את שורשיהם ממעמד הפועלים (החלפת שברולט תמורת קאדילק וקניית בית בהאקנסאק, ניו ג'רזי) בסופו של דבר חסרת תועלת.
לקראת סוף ההקלטה נשמע צליל של מכונית מתניעה ונוסעת משם.
לדברי ג'ואל, אנתוני אינו אדם אמיתי, אלא "כל ילד אירי, פולני ואיטלקי שמנסה להתפרנס בארצות הברית".
ההקלטה מסתיימת באפקט קולי של מכונית, הקורבט של נגן הבס דאג סטגמאייר משנות ה-60, מתניעה ונוסעת, המסמלת יציאה.
בילי ג'ואל - סולן, קולות רקע, פסנתר
סטיב חאן וחירם בולוק - גיטרות חשמליות
Moët & Chandon (מואט & שאנדון), הידוע גם בשם Moët בלבד, הוא יקב משובח צרפתי וחלק מחברת מוצרי היוקרה LVMH Moët Hennessy Louis Vuitton SE הוא אחד מיצרני השמפניה הגדולים בעולם ובית שמפניה בולט.
Moët et Chandon הוקמה בשנת 1743 על ידי קלוד מואט, והיא מחזיקה כיום 290,000 דונם של כרמים, ומייצרת מדי שנה כ-28,000,000 בקבוקי שמפניה.
Moët & Chandon התחיל בתור Moët et Cie (שפירושו "Moët & Co"), שהוקמה על ידי סוחר היין של Épernay, קלוד מואט בשנת 1743 והחל לשלוח את היין שלו ממחוז שאמפן לפריז.
שלטונו של לואי החמישה עשר, מלך צרפת חלה במקביל לביקוש מוגבר ליין נתזים.
זמן קצר לאחר הקמתו, ולאחר שהבן קלוד-לואי הצטרף ל-Moët et Cie, קהל הלקוחות של היקב כלל אצילים ואריסטוקרטים.
בשנת 1833 שונה שמה של החברה ל-Moët et Chandon לאחר שפייר-גבריאל שאנדון דה ברייל, חתנו של רמי מואט, הצטרף לחברה כשותפו של ז'אן-רמי מואט, נכדו של קלוד מואט.
לאחר הצגת הרעיון של שמפנית בציר ב-1840, שיווקה Moët את הבציר הראשון שלה ב-1842. המותג הנמכר ביותר שלהם, Brut Imperial, הוצג בשנות ה-60. המותג הידוע ביותר שלהם, דום פריניון, נקרא על שמו של הנזיר הבנדיקטיני הזכור באגדה כ"אבי השמפניה".
המותג היה בבעלות שמפיין מרסייה אך ניתן ל-Moët ב-1927.
Moët & Chandon התמזגו עם הנסי קוניאק ב-1971 ועם לואי ויטון ב-1987 והפכה ל-LVMH (Louis-Vuitton-Moët-Hennessy), קבוצת היוקרה הגדולה בעולם, והכניסה למעלה מ-16 מיליארד יורו ב-2004. Moët & Chandon החזיקו בצו מלכותי כספק שמפניה לאליזבת השנייה, מלכת הממלכה המאוחדת.
דום פריניון הוא מותג שמפניה המיוצר על ידי Moët & Chandon.
הוא נקרא על שמו של דום פייר פריניון, נזיר בנדיקטיני שהיה חלוץ איכות חשוב ביין השמפניה, אך בניגוד למיתוסים פופולריים, לא גילה את שיטת השמפניה להכנת יינות נתזים.
דום פריניון היה הקיווה היוקרתי הראשון, רעיון שהציע האנגלי לורנס ון.
הבציר הראשון של דום פריניון היה ב-1921 והוא שוחרר למכירה רק ב-1936. זוהי שמפנית בציר, כלומר היא מיוצרת רק בשנים הטובות ביותר, וכל הענבים המשמשים לייצור היין נבצרים באותה שנה.
שמפניות רבות, לעומת זאת, אינן וינטג'יות, כלומר השמפניה עשויה מענבים שנבצרו בשנים שונות.
בכל בציר מיוצרים כ-5 מיליון בקבוקים.
היין הוא 60% שרדונה ו-40% פינו נואר, עם מינון של 6 גרם/ליטר.
לדברי טום סטיבנסון, "כל הבצירים זקוקים ליישון של לפחות 12 שנים כדי לטפח את המוס המשיי הייחודי של הדום פריניון".
החל משנת 2020, השחרור הנוכחי של דום פריניון הוא מבציר 2010 והשחרור הנוכחי של Dom Pérignon Rosé הוא מבציר 2006. היינן הבכיר היה רישאר ז'פרואי, שהיה "שף מערה" (chef de cave) של דום פריניון מאז 1990.
בשנת 1973, חברת Moët-Hennessy דאז הקימה את Domaine Chandon, יקב מאחז בעמק נאפה.
זה היה מיזם היין המבעבע הראשון בבעלות צרפתית בארצות הברית.
מסעדת הגורמה étoile הוקמה ביקב, עד שנסגרה בדצמבר 2014.
"Move" הוא שיר שהוקלט על ידי הדי ג'יי הגרמני אדם פורט, המפיק מוזיקלי האמריקאי סטריב והזמר Malachiii.
השיר יצא לאור ב-7 ביוני 2024, על ידי חברת התקליטים קיינמיוזיק.
השיר הפך לוויראלי ברשתות החברתיות לאחר שהושמע בכמה אירועים של קיינמיוזיק.
השיר תואר כמפגש מושך בין אפרוביטס להאוס מלודי, וכ"צועד בדרכי האפרו האוס".
גרסת הרמיקס לשיר יצאה לאור ב-11 באוקטובר 2024, בהשתתפות של הזמרת הקובנית-אמריקאית קמילה קביו.
פרסתאריךקטגוריהתוצאהמקורפרס המוזיקה של בילבורד12 בדצמבר 2024שיר אפרוביטס מוביל
+ תאריכי יציאות לאור ופורמטים עבור "Move"אזורתאריך יציאהפורמט (ים)גרסהחברת תקליטיםהערותכלל העולם7 ביוני 2024הורדה דיגיטלית • הזרמת מוזיקהמקוריתקיינמיוזיק11 באוקטובר 2024רמיקס
"Mouth for War" הוא שיר של להקת ההבי מטאל האמריקאית פנטרה.
השיר יצא לראשונה באלבומם השישי של הלהקה, Vulgar Display of Power, והיה הסינגל הראשון מתוך אלבום זה.
הסולן פיל אנסלמו הצהיר בריאיון ב-1992 בתוכנית Much More Music, ש-"Mouth for War" עוסק בתיעול השנאה שלך למשהו פרודוקטיבי.
לדברי אנסלמו, השיר נכתב על האלוף דאז במשקל בינוני ג'יימס טוני.
הקליפ מראה את הלהקה מנגנת את השיר לקהל.
רוב הסרטון מצולם בשחור-לבן, וצילום מסך של הסרטון שימש כעטיפת השיר "Walk".
הסרט בוים על ידי פול רחמן שגם ביים את הקליפים מהאלבום הראשון של הלהקה, Cowboys from Hell, ואת הסרט התיעודי American Hardcore.
"Mouth for War" היה הסינגל הראשון של הלהקה מתוך אלבומם Vulgar Display of Power.
השיר הוא אחד השירים הפופולריים ביותר של פנטרה וחווה הצלחה מסחרית בינונית, והפך לשיר הראשון של הלהקה אי פעם שהגיע למקום ה-73 במצעד הסינגלים הבריטי.
השיר שימש כשיר הנושא של Headbangers Ball של MTV.
מטאל האמר דירגו את השיר במקום ה-7 ברשימת 50 שירי פנטרה הטובים ביותר.
"Move You" הוא סינגל שיווקי של הזמרת-יוצרת האמריקאית קלי קלרקסון, שיצא ב-7 בספטמבר 2017 בהוצאת חברת התקליטים אטלנטיק רקורדס.
השיר מופיע באלבום האולפן השמיני שלה, Meaning of Life.
השיר נכתב על ידי קלי קלרקסון, ניק רות', איימי קוני ומולי קייט קטשנר, והופק על ידי ניק רות'.
נכון ליוני 2025, השיר הושמע למעלה מ-10 מיליון פעמים בספוטיפיי, ולמעלה מ-5 מיליון פעמים ביוטיוב.
Bungle הוא אלבום הבכורה של ההרכב הנסיוני מיסטר באנגל, שהוקלט בשנת 1991.
האלבום יצא לאחר כשבע שנות פעילות של ההרכב (משנת 1984).
עד לצאת האלבום הוציאו חברי ההרכב מספר קלטות דמו.
אותם דמואים בנוסף להופעות הייחודיות של ההרכב ולעובדה שהסולן מייק פאטון זכה להצלחה רבה עם להקת פיית' נו מור גרמו למיסטר באנגל להפוך לאחד ההרכבים המוכרים בסצנה האלטרנטיבית, עוד טרם צאת אלבום הבכורה.
כמו ביתר שירי ההרכב ניתן למצוא באלבום שילוב בין מספר רב של סגנונות, החל ממטאל ועד למוזיקה של קרקס.
באלבום נמצא גם השיר היחיד של ההרכב שיצא לו וידאו קליפ רשמי, Quote Unquote.
הקליפ מעולם לא שודר עקב טענת MTV כי התמונות המוצגות בו גרפיות מדי.
שיר נוסף באלבום, My Ass Is On Fire, זכה גם הוא לווידאו קליפ שהוכן בצורה עצמאית על ידי מעריץ של הלהקה.
בקליפ נראית הלהקה בהופעה כאשר על פניהם מסיכות ולקראת סוף השיר הם הורסים את כלי הנגינה וציוד ההגברה על הבמה תוך כדי נגינה.
בגרסאותיו המוקדמות של האלבום נקרא השיר הראשון בו "Travolta", על שם שחקן הקולנוע המפורסם ג'ון טרבולטה, אך שמו שונה כדי למנוע תביעה משפטית מצידו של טרבולטה.
השם החדש של השיר לקוח משמה של הביוגרפיה הבלתי-רשמית של טרבולטה, "Quote Unquote".
קלינטון "Bar" מק'קינון – סקסופון
msn (או Microsoft Network) הוא פורטל בינלאומי של חברת מיקרוסופט.
הפורטל נוסד ב-24 באוגוסט 1995. במקביל להשקת מערכת הפעלה חלונות 95.
msn מוגדר בברירת מחדל כדף הבית בכל דפדפני אינטרנט אקספלורר ומיקרוסופט אדג'.
בסוף שנות ה-90, מיקרוסופט השתמשה במותג msn על מנת לקדם מספר רב של שירותי רשת, בפרט שירות דואר אלקטרוני הוטמייל ושירות מסרים מיידים - מסנג'ר.
בשנת 2003, השיקה שירות MSN בתשלום שכלול דואר אלקטרוני, אבטחת תוכנה, יומן ויישומי צילומים דיגיטליים.ב-30 באפריל 2003, MSN הכריזה על פרויקט "iLoo" ודבר גרם לבדיחות רבות לפני שהוכרז כמתיחה על ידי מיקרוסופט ב-12 במאי.
ב-2005 ביצעה מיקרוסופט ארגון מחדש של שירותי הרשת שלה והחליפה את המותג msn במותג Windows Live.
באותה השנה נרכשה חברת Teleo של ונדל בראון במטרה להתחרות בסקייפ.
אך ב-2011 רכשה את סקייפ עצמה וב-2013 החליטה לסגור את שירות תוכנת המסרים המיידיים מסנג'ר.
ביוני 2020, החליפה msn את העיתונאים שהעסיקה לטובת בינה מלאכותית.
כ-80 משרות עורכים המועסקים בפורטל MSN ובאפליקציה Microsoft News ואוספים עבורם סיפורים מרחבי הרשת בארצות הברית ובבריטניה.
הם הוחלפו על ידי אלגוריתמים שעוסק באיתור כתבות מרחבי הרשת וסידורן בעמוד הבית באופן אוטומטי.
msn ישראל הוקמה ב-1999, בהשקעה של 7 מיליון דולר, כשותפות בין חברת מיקרוסופט העולמית שהחזיקה 49.9% מהמיזם וחברת אינטרנט זהב (שהייתה אז בשליטת איש העסקים שאול אלוביץ') שהחזיקה 50.1%.
באותה עת, הודיעה מיקרוסופט גם על תוכנית להקמת מיזם שיעסוק בהפצה והפעלה של טכנולוגיה לגישה לאינטרנט, יחד עם חברת הטלוויזיה בכבלים מת"ב (מיזם שלא הבשיל לבסוף).
בין השאר הציעה msn ישראל את שירות הוטמייל בעברית, אתר מסחר אלקטרוני ומנוע חיפוש שהחזיק בכ-35% מהשוק בישראל בשנת 2003. באותה שנה גם דיווחה על הכנסות של כ-5 מיליון דולר, כולם מפרסום התכנים באתר הופקו על ידי חברת בת של אינטרנט זהב "סמייל מדייה".
בין 2005 לבין 2007, רוב שירותי msn מותגו תחת השם החדש Windows Live.
בפברואר 2007, השיקה עיצוב חדש לעמוד הבית עם דגש על תוכן מקורי.
לצורך כך גייסה לצוות האתר עשרות כתבים ועורכים על מנת לייצר כתבות וקטעי וידאו מקוריים.
ביולי 2008 רכשה מיקרוסופט את חלקה של אינטרנט זהב במיזם.
פירוק השותפות נובע, בין היתר, מאסטרטגיה שעליה הוחלט במיקרוסופט, ולפיה הפורטל יתמקד באפליקציות, שירותי רשת וכלים טכנולוגיים, ולא בתכנים.
עקב כך פוטרו כשליש מעובדי הפורטל, שעסקו ביצירת תוכן מקורי.
מנובמבר 2009 חתמה MSN ישראל על הסכם שיתוף פעולה עם אתר נענע10. על פי ההסכם כל התכנים באתר MSN היו לקוחים מאתר נענע10. כמו כן, כל המשתמשים באתר נענע10 יכלו לקבל חשבון מיקרוסופט, אשר יוכל לשמש אותם גם לשירותי Windows Live, Xbox, msn, Office Online, Outlook.com ומסנג'ר.
האתר בעיצוב החדש הושק בפברואר 2010. באפריל 2010 בהמשך שיתוף הפעולה בין נענע10 לבין msn ישראל הוקם גוף הפרסום MASA.
במאי 2012 פורקה השותפות עם אתר נענע.
בינואר 2011 השיק (אז תחת השם Eonline), במסגרת שיתוף פעולה עם MSN ישראל, את האתר הרשמי שלו בישראל תחת פורטל msn.
האתר בעברית פסק לפעול לאחר מספר שנים.
ממאי 2012 MSN ישראל חתמה על שיתוף פעולה עם פורטל וואלה למכירת שטחי פרסום ואספקת תוכן.
שיתוף פעולה זה פסק בשנת 2014 כאשר msn העולמית עברה לעיצוב אחיד של האתרים בכל המדינות בה היא פועלת, כולל ישראל.
התוכן בmsn ישראל נלקח מאתרי חדשות שונים בישראל והוא מופעל באמצעות שירות Microsoft Start.
Outlook.com – שירות דואר אלקטרוני (Hotmail לשעבר)
סקייפ – תוכנת מסרים מיידיים
OneDrive – שירות אחסון ענני המספק נפח אחסון של 5 ג'יגה-בייט בחינם.
msn toolbar ו-bing toolbar – סרגלי כלים לדפדפן אינטרנט אקספלורר.
מדינות בהן קיים שירות MSN
Kelly (בעברית: גברת קלי) הוא אלבום האולפן השני של הזמרת-יוצרת האמריקאית קלי רולנד.
האלבום יצא לאור ב-3 ביולי 2007, על ידי חברת התקליטים קולומביה רקורדס.
לאחר הוצאת אלבומה הראשון, Simply Deep, קידמה רולנד את אלבום זה במשך שנתיים.
בשנת 2004 החלה רולנד לעבוד על האלבום "Ms.
Kelly", שבתחילה היה אמור להיקרא "My Story".
בשונה מהאלבום הקודם, שכלל בעיקר מוזיקת רית'ם אנד בלוז, אלבום זה מכיל גם קטעי היפ הופ רבים, מקצבים מהירים ואפילו שיר דאנס שבו היה שותף די ג'יי ספידי.
באלבום מתארחים אמני ראפ שונים, ביניהם נלי, איב, סנופ דוג ועוד.
צוות המפיקים שעבד על האלבום שונה לגמרי מהצוות שעבד על האלבום הקודם (למעט בילי מאן, שנמצא גם באלבום זה על תקן מפיק ראשי) ואף רולנד הפיקה בו שירים.
האלבום יצא כתקליטור וגם בפורמט דיגיטלי שניתן לרכוש באתר iTunes.
גרסת הפורמט הדיגיטלי כוללת רמיקס דאנס מיוחד של המפיק Azza's Nu Soul לשיר "Like This" שבו הושמט קטע הראפ של איב.
כמו כן יצאה גרסה מהודרת ומוגבלת לאלבום הכוללת רמיקס מועדונים של די ג'יי ספידי ובו מתארחים איב והראפר שון פי.
במצעד הבילבורד האמריקאי, מוקם האלבום במקום השישי.
האלבום הגיע למקום השני במצעד המכירות של אלבומי רית'ם אנד בלוז והיפ הופ בארצות הברית במצעד הבילבורד.
האלבום הגיע למקום ה-16 בעולם במצעד המדיה טרפיק.
הסינגל הראשון מהאלבום הוא "Like This", שבו משתתפת הראפרית איב.
הסינגל הגיע למקום הראשון במצעד שירי המועדונים החמים של הבילבורד.
הסינגל השני מהאלבום הוא "Ghetto".
הסינגל יצא רק בארצות הברית ומתארח בו הראפר סנופ דוג.
סינגל השלישי, "Work", יצא ביולי 2007 בבריטניה בלבד.
MuSAR (ראשי תיבות באנגלית של Mapping using Synthetic Aperture Radar) היא הצעה לגשושית מחקר לנוגה, המבוססת על הלוויין הישראלי טכסאר.
ההצעה הוגשה במכרז של סוכנות החלל האמריקנית נאס"א, במסגרת תוכנית דיסקברי, ואם הייתה נבחרת, הייתה צפויה להיות משוגרת לחלל בשנת 2015.
ההצעה התבססה על הלווין טכסאר שייוצר על ידי התעשייה האווירית לישראל, ומאיץ שייוצר על ידי נורת'רופ גראומן לשם כניסה למסלול סביב נוגה.
הלווין טכסאר היה אמור לעבור מספר שינויים על מנת להתאימו למשימה: שינוי במערכות התקשורת, הארכת הפנלים הסולאריים והוספת מאיץ לצורך כניסה למסלול סביב נוגה.
ההצעה לגשושית מחקר זו הוגשה לנאס"א במשותף על ידי התעשייה האווירית לישראל וחברת נורת'רופ גרומן, והתקדמה בתחרות לשלבים האחרונים.
אם היו זוכים בתוכנית, הפרויקט המדובר היה בסדר גודל של 400 מיליון דולר.
הגשושית הייתה אמורה להיות מצוידת במטעד מכ"ם מִפְתָּח סינתטי הפועל בתחום ה־X.
יכולותיו של המכ"ם מאפשרות מיפוי נוגה ברזולוציה מיטבית של 1 מטר, הטובה פי מאה מהגשושית האמריקנית מגלן שמיפתה את נוגה בתחילת שנות ה-90 של המאה ה-20.
התוכנית לא יצאה לבסוף אל הפועל.
Lonely" הוא שיר פופ שנכתב במקור על ידי בובי וינטון וג'ין אלן.
השיר בוצע במקור על ידי בובי וינטון בשנת 1962.
השיר נכתב על ידי וינטון במקור בזמן שהוא שירת בצבא ארצות הברית בסוף שנות ה-50, ופורסם לראשונה בשנת 1962 באלבומו של וינטון Roses Are Red.
השיר עוסק בחייל אשר הוצב הרחק ממדינתו, אשר מרגיש בודד ועצוב ומקווה שיוכל לחזור במהרה לביתו.
אף על פי שווינטון לחץ על חברת התקליטים אפיק רקורדס, שבה הוא היה חתום, להוציא את השיר כסינגל, אפיק רקורדס העדיפו במקום זאת להוציא במקור את השיר כסינגל בביצוע מחודש של הזמר באדי גרקו .
הגרסה של גרקו לא זכתה להצלחה רבה במצעדים (מקום 64 במצעד הבילבורד האמריקני).
שנתיים לאחר מכן חברת Epic פרסמה את אלבום האוסף של וינטון וכללה בו את הגרסה המקורית של השיר בביצועו של וינטון.
הגרסה של וינטון הפכה ללהיט זמן קצר לאחר מכן ואף הגיעה בדצמבר 1964 למקום הראשון במצעד הבילבורד האמריקני.
אחת מהסיבות לפופולריות הרב שהשיר צבר באותה העת נבעה מכך שהגרסה בביצועו של וינטון יצאה לשווקים במקביל להסלמה של מלחמת וייטנאם, כאשר באותה העת חיילים ומתגייסים אמריקנים רבים חוו מצב דומה מאוד לזה המתואר בשיר.
בעקבות העלייה בפופולריות, בסוף 1964 יצא לראשונה הסינגל עם גרסת השיר בביצוע המקורי של וינטון.
בשנת 1966, וינטון וג'ין אלן כתבו שיר המשך בשם "Coming Home Soldier" אשר הגיע למקום ה-11 במצעד הבילבורד האמריקני.
לאורך השנים בוצעו גרסאות כיסוי רבות לשיר, כאשר הבולטות שבהם כוללות את גרסת הכיסוי שביצעה תזמורתו של גלן מילר והשיר "Lonely" משנת 2005 בביצועו של זמר ההיפ הופ הסנגלי אייקון אשר התבסס כולו על דגימה משיר זה.
הזמר הישראלי אורי פיינמן הקליט גרסה עברית לשיר, במסגרת אלבומו "לך בנשיקה" משנת 1998, שהורכב כולו מגרסאות עבריות לשירים משנות השישים.
את המילים העבריות כתב הפזמונאי דודו ברק, שבגרסתו נקרא השיר "את לי", ואין קשר בין המילים של גרסה זו למילים המקוריות.
לאורך השנים נעשה שימוש רב בשיר בתוכניות טלוויזיה וסרטים רבים בהם אסקימו לימון, הנסיך המדליק מבל אייר, חיים בזרם, שמש וטים אמריקה: משטרת העולם.
מר יודע כל הוא סיפור פרי עטו של הסופר האנגלי סומרסט מוהם שנכתב בשנת 1924 ונכלל בתוכנית הלימודים לבחינת הבגרות באנגלית בישראל.
המספר (The Narrator): (ששמו אינו מצוין) גנטלמן אנגלי נירגן ובעל דעות קדומות.
מקס קלדה (Max Kelada): אזרח בריטי (כנראה מהקולוניות) בעל מראה לבנטיני.
נמצא בדרך ליפן לבחון סחר בפנינים מתורבתות.
טיפוס ססגוני, נדחף, ו"יודע להסתדר".
ללא מודעות חברתית לכאורה, שלא מבחין בלעג כלפיו.
מכונה בלעג "מר כל יודע", על נטייתו להתערב בידענות בכל נושא.
Ramsay): נציג זוטר בקונסוליה האמריקנית ביפן.
במסע חזרה ליפן עם אשתו, אותה הותיר לבד בניו יורק במשך שנה.
אדם לא אמיד ובעל קנאי.
בעלת טעם טוב ומרשימה מאוד את המספר.
פתיחה: הרושם הראשוני ודעה קדומה
הסיפור מתרחש על סיפונה של אונייה, זמן קצר לאחר תום מלחמת העולם הראשונה, כאשר בריטניה הייתה אימפריה גדולה ששלטה בשטחים רבים ברחבי העולם.
המספר, ג'נטלמן אנגלי קלאסי ששמו אינו מתגלה במהלך הסיפור, נאלץ לחלוק תא באונייה המפליגה מסן פרנסיסקו ליוקוהמה שביפן.
ברגע שנודע לו שמו של שותפו לתא, הוא מתרגז, כי היה מעדיף לחלוק את התא עם אנגלי, בעוד ששמו של השותף, מעיד על כך שאיננו כזה.
עוד לפני שהמספר פגש את מר קלדה שנסע באונייה בשביל נסיעת עסקים הוא מתעב אותו, ולא רק בשל מוצאו המפוקפק בעיניו: מר קלדה פרק את חפציו, והמספר מבחין שעל מזוודותיו מודבקים תגים רבים המעידים על כך שקלדה מרבה לנסוע בעולם.
פרטים נוספים במטענו של השותף לתא מפריעים לו: המזוודה המכילה את בגדיו גדולה מדי לטעמו, הוא משתמש במוצרי רחצה וטיפוח ממותג יוקרתי וגם המברשות שלו יקרות, עשויות מעץ הובנה עם ראשי התיבות של שמו חקוקים בזהב, ועם זאת אינן לגמרי נקיות.
המספר אינו אומר זאת במפורש, אך ניתן להסיק שהוא חש קנאה מסוימת: הראיות מצביעות על כך שמר קלדה עשוי להיות אדם אמיד.
המספר משוכנע שמאחר שמר קלדה אינו אנגלי, הוא יסרב לפתוח את החלון ולאוורר את החדר.
המפגש הראשון בין המספר למר קלדה מתרחש זמן לא רב אחרי שהאונייה מפליגה.
המספר יושב בחדר העישון של האונייה ומשחק בסוליטר.
מר קלדה מצטרף אליו, מציג את עצמו בידידותיות מופרזת, וטוען שהוא אנגלי, אף על פי שתווי פניו נראים כך: עורו כהה, שערו שחור ואפו מעוקל.
על מנת להוכיח את היותו אנגלי מנופף מר קלדה בדרכונו הבריטי.
המספר חושד בו כי מוצאו באחת מארצות הלבנט.
מר קלדה משתדל להתחבב על המספר.
הוא מציע לו משקה אלכוהולי, על אף חוקי היובש שחלו באותה תקופה על כל טריטוריה אמריקנית.
הוא מזמין אותו לצרף את ידידיו שגם להם הבטיח לספק את המשקאות האסורים, מתערב לו במשחק הסוליטר, מודיע לו שכבר שמר בעבורו מקום ישיבה ליד שולחן האוכל, מראה לו שלושה תכסיסי קלפים, ובכלל – מדבר בלי הרף, ולא מרפה מהמספר, שתיעובו כלפי מר קלדה גובר.
המספר מעיד על כך שאינו היחיד שמאס במר קלדה.
לדבריו, כל הנוסעים נרתעים מפניו, אף על פי, ואולי משום, שהוא מתאמץ כל כך: מר קלדה משתתף בכל הפעילויות החברתיות המתרחשות בספינה: מארגן את הנשפים, את המכירות הפומביות ואת תחרויות הספורט.
כולם מכירים אותו ואת רברבנותו: הוא מרבה להתווכח וחשוב לו מאוד להוכיח את ידיעותיו.
הוא אף פעם לא מוותר, וחשוב לו לאלץ את האחרים להודות שטעו בכל פעם שהם מתווכחים איתו.
הנוסעים, לדברי המספר, מכנים אותו מאחורי גבו וגם בפניו "מר כל יודע", אבל מר קלדה אינו מבחין בלגלוגם ומתנהג כאילו כולם מחבבים אותו.
הוויכוחים המרים ביותר מתעוררים בשעות הסעודה.
ליד השולחן מסבים כל יום הרופא, המספר, מר קלדה, ובני הזוג רמזי: הוא נציג זוטר בקונסוליה האמריקנית ביפן, היא אישה המתוארת כביישנית וצנועה.
המספר מחבב את גברת רמזי בשל עדינותה המופגנת.
בעלה מתואר במונחים לא מחמיאים: הוא כבד גוף בעל כרס משתפלת.
הבגדים שהוא לובש נקנו בחנויות כלבו ולא נתפרו בעבורו במיוחד, שכן, מסביר המספר, משכורתו בשירות הקונסולרי האמריקני אינה גבוהה במיוחד.
בני הזוג מפליגים ביחד מסן פרנסיסקו, אחרי פרידה של שנה.
הגברת רמזי שהתה לבדה בניו יורק כל אותה תקופה, ובעלה הגיע לאמריקה כדי לקחת אותה איתו בחזרה ליפן.
מר רמזי הוא אדם וכחן, לא פחות ממר קלדה.
ביטחונו העצמי של מר קלדה מעצבן את מר רמזי, והוא נסחף לוויכוחים ארוכים, שבהם שניהם מתאמצים להוכיח את נכונות טענותיהם.
שותפיהם לשולחן האוכל חשים לכודים – כך מעיד המספר, שכן הנימוס מחייב אותם לשבת ולחכות שהארוחה תסתיים.
הרופא היושב ליד השולחן אינו נוהג להשתתף בוויכוחים הללו, הוא אדיש אליהם, ואילו את המספר, כך אפשר להסיק מדבריו, הם מרגיזים מאוד, אבל הוא משתדל להפגין את מורת רוחו בקרירות ובשתיקה רועמת.
ערב אחד מתגלגל הוויכוח בין מר רמזי למר קלדה לעניין של פנינים מתורבתות שהיפנים החלו לייצר.
להפתעת המסובים טוען מר קלדה שהוא מומחה עולמי לפנינים.
עד כה לא היה להם מושג במה הוא עוסק.
עיניו של מר קלדה נחות על שרשרת הפנינים שעונדת הגברת רמזי, והוא מציין את ערכה הגבוה – אלה פנינים משובחות ביותר, הוא מסביר.
מר רמזי משיב לו בלגלוג שאת השרשרת קנתה אשתו בניו יורק ערב עזיבתם את העיר, והיא שרשרת זולה מאוד שעלתה להם 18 דולר, כי הפנינים, לדבריו, כלל לא אמיתיות.
מר קלדה מתעקש שהשרשרת שווה עשרות אלפי דולרים.
הם מחליטים להתערב על כך.
מר קלדה מבקש לבחון את הפנינים מקרוב, כדי לפסוק סופית האם צדק או שגה.
הגברת רמזי מנסה להניא את בעלה מההתערבות, אבל הוא מסרב לוותר.
הוא מבקש ממנה להסיר את השרשרת כדי שמר קלדה יוכל לבחון אותה.
הגברת רמזי מחווירה, מסתירה את השרשרת בתוך שמלתה, ומעמידה פנים שאינה מצליחה לפתוח את הסוגר.
אבל מר רמזי אינו מודע לניסיונותיה למנוע את הבדיקה של השרשרת.
הוא ניגש אל אשתו, פותח את הסוגר של השרשרת ומגיש אותה למר קלדה, שמוציא מכיסו זכוכית מגדלת (העובדה שהוא נושא עליו את הפריט מהווה ראייה לכך שייתכן שהוא באמת מומחה לפנינים).
מר קלדה מביט בפנינים מקרוב וארשת של ניצחון עולה על פניו.
רגע קט לפני שהוא מכריז על ניצחונו מוסט במקרה מבטו אל הגברת רמזי.
המספר, שגם הוא שם לב לכך, מתפלא שמר רמזי, בעלה, כלל לא מבחין בתחינה העולה על פניה.
לשניהם, למספר ולמר קלדה, ברור לגמרי שהגברת רמזי מבקשת בלי מילים שלא יסגיר אותה, שלא יכריז על כך שהפנינים יקרות מאוד, כפי שטען מלכתחילה.